User:Bannawit2/sandbox

วัดสันติวงศาราม
วัดสันติวงศารามตั้งอยู่ในบริเวณที่ค่อนข้างเงียบสงบ ติดกับถนน Handsworth Wood Road ห่างจากใจกลางเมืองเบอร์มิงแฮม พอสมควร (ประมาณ 4 ไมล์) นับตั้งแต่ปี พ.ศ. 2558 การติดตั้งซุ้มทรงไทยที่ด้านหน้าตัวอาคารหลังใหม่ ทำให้วัดสันติวงศารามดูโดดเด่นเป็นสง่าและเป็นที่ตื่นตาตื่นใจของผู้คนที่ผ่านไปมาตามถนนสายนี้     ปัจจุบันวัดสันติวงศารามกลายเป็นส่วนหนึ่งของศูนย์กลางไหว้พระสวดมนต์และเจริญสมาธิภาวนาสำหรับผู้สนใจ ยิ่งกว่านั้น วัดสันติวงศารามยังมีบทบาทสำคัญยิ่งในการส่งเสริมคุณภาพชีวิตของพุทธศาสนิกชนและชาวต่างชาติในเมืองเบอร์มิงแฮม วัดสันติวงศารามตั้งอยู่ที่เลขที่ 107 & 97-101 Handsworth Wood, Birmingham B20 2PH สหราชอาณาจักร องค์กรการกุศล เลขที่ 1123606

ประวัติวัดสันติวงศาราม
แม้จะมีชาวไทยเดินทางมายังเมืองเบอร์มิงแฮมเพื่อทำงานและศึกษาต่อจำนวนมาก เริ่มในปี พ.ศ. 2530 ก็ยังไม่มีการก่อสร้างวัดไทยในเมืองเบอร์มิงแฮมแต่อย่างใดด้วย ความที่ชาวไทยมีความใกล้ชิดและมีความสัมพันธ์แนบแน่นกับพระพุทธศาสนามาอย่าง ยาวนานจึงเกิดความคิดที่จะสร้างวัดไทยที่เมืองเบอร์มิงแฮมขึ้นมาบ้างเพื่อเป็นที่พึ่งทาง ใจและเพื่อเผยแผ่พระพุทธศาสนาจึงเกิดแนวความคิดที่จะสร้างวัดไทยที่เมืองเบอร์มิง แฮม ได้เริ่มเป็นจริงเมื่อประมาณปี พ.ศ. 2531 เมื่อกลุ่มญาติโยมที่กรุงลอนดอนและเมือง เบอร์มิงแฮมหลายท่านได้รู้ข่าวว่ามีพระไทยสองรูปมาจากวัดสังฆทาน นนทบุรี พักอาศัย อยู่ที่วัดอัมราวดีจึงได้เดินทางไปเยี่ยมนมัสการท่านอยู่หลายครั้งและในที่สุดก็ได้นิมนต์ ท่านเดินทางมายังเมืองเบอร์มิงแฮมโดยในตอนแรกญาติโยมนิมนต์ให้ท่านพักอยู่ บ้านเช่าชั่วคราว เลขที่ 27 Baywater Road Birmingham หลังจากนั้นไม่นานชุมชน ชาวไทยทั้งที่อังกฤษและที่เมืองไทยจึงร่วมกันซื้อบ้านเลขที่ 69 Cooper Road แล้วปรับ ปรุงแก้ไขให้เป็นวัดไทยแห่งแรกที่เมืองเบอร์มิงแฮมชื่อว่าวัดสังฆทาน เมื่อปี พ.ศ. 2532 วัดสังฆทานไม่เพียงมีจุดประสงค์แค่ทำการเผยแผ่พระพุทธศาสนาที่เมืองเบอร์มิงแฮม และสถานที่อื่นๆในสหราชอาณาจักรเท่านั้นแต่ยังต้องการเป็นที่พึ่งทางจิตใจของชุมชน ชาวไทยและชุมชนท้องถิ่นอื่นๆด้วยทำให้วัดสังฆทานพัฒนาทั้งด้านบุคลากร และสถานที่จนเติบโตขึ้นเรื่อยๆข่าวที่ว่ามีพระไทยมาพักจำพรรษาอยู่ที่ 69 Cooper Road ได้แพร่ขยายไปอย่างรวดเร็ว ทำให้ชาวไทยในเมืองเบอร์มิงแฮมและละแวกใกล้เคียงทยอยกันมาเยี่ยมเยือนและถวาย อาหารเป็นประจำไม่นานวัดสังฆทานที่ 69 Cooper Road ก็คับแคบเกินไปไม่พอที่จะ รองรับญาติโยมจำนวนมากได้ ในที่สุดจึงขายบ้านเลขที่ 69 Cooper Road แล้วย้ายไป อาคารใหม่ที่ 107 Handsworth Wood Road แต่เงินจากการขาย 69 Cooper Road ไม่พอที่จะซื้ออาคารหลังใหม่ได้ เจ้าอาวาสวัดสังฆทานซึ่งเป็นต้นสังกัดที่เมืองไทยจึงขอ ความช่วยเหลือจากโยมผู้หญิงไทยคนหนึ่ง ซึ่งเธอก็กรุณาถวายเงินและให้ยืมเงินรวม ทั้งสิ้น 2 แสนปอนด์หรือประมาณ 8 ล้านบาท นอกจากนั้นยังมีผู้บริจาครายใหญ่และราย ย่อยเพื่อสมทบทุนซื้อ 107 Handsworth Wood Road ทั้งที่เมืองไทยและที่ อังกฤษอีกจำนวนมาก จนในที่สุดก็สามารถใช้หนี้ที่ยืมจนหมดสิ้นเมื่อปี พ.ศ. 2547 ประกอบกับเมื่อต้นปี พ.ศ. 2551 ทางวัดสังฆทานได้รับอนุญาตให้เป็นองค์การกุศล ทำให้วัดได้ประโยชน์ด้านการเงินหลายอย่าง อาทิ เงินคืนจากทางการในรูปของกิ๊ฟท์เอด ซึ่งช่วยในเรื่องค่าใช้จ่ายต่างๆของวัดได้เป็นอย่างมาก ในช่วงเวลาเดียวกันเพื่อหลีกเลี่ยง ความสับสนเกี่ยวกับชื่อวัดซึ่งไปซ้ำกับวัดสังฆทานที่จังหวัดนนทบุรี ทางวัดจึงตัดสินใจที่ จะเปลี่ยนชื่อวัดเสียใหม่ และได้อาราธนาขอคำปรึกษาจากพระราชภาวนาวิมล วิ. เจ้า อาวาสวัดพุทธปทีป วิมเบิลดั้น กรุงลอนดอนเกี่ยวกับเรื่องนี้ พระราชภาวนาวิมล วิ. ในฐานะประธานองค์กรพระธรรมทูตไทยในสหราชอาณาจักรไม่ขัดข้องและได้เมตตาตั้ง ชื่อวัดใหม่ว่า วัดสันติวงศาราม ซึ่งมีความหมายว่า อารามแห่งวงศ์ผู้รักความสงบวัดสันติวงศารามได้พัฒนามาอย่างต่อเนื่อง ภายใต้การนำของ เจ้าอาวาส พระอาจารย์ ชาญ สำเริงศิลป์ (จันทวัณโณ) ในปี พ.ศ. 2551 ได้รับแต่งตั้งเป็นพระครูปลัดชาญ จันทวัณโณ และในปี พ.ศ. 2552พระบาทสมเด็จพระเจ้าอยู่ หัวภูมิพลอดุลยเดชฯทรงมีพระบรมราช โองการโปรดเกล้าแต่งตั้ง เป็นพระครูสัญญาบัติ ชั้นเอก และต่อมาในปี พ.ศ. 2558 ได้เลื่อน สมณศักดิ์เป็นพระครูชั้นพิเศษที่ พระครูภาวนา ธรรมวิเทศ ในฐานะที่ทำคุณประโยชน์ให้กับ พระพุทธศาสนาโดยได้ทำการเผยแผ่พระพุทธศาสนาในสหราชอาณาจักรจนเป็นที่รู้จักกัน อย่างแพร่หลาย

เจ้าอาวาส
ในปี พ.ศ. 2558 ่พระอาจาร์อ๊อด บุญยัง (ฐิตาจาโร) เลขานุการวัดสันติวงศาราม ได้รับตำแหน่ง พระครู ฐานานุกรมที่พระครูสังฆรักษ์ซึ่งเป็นฐานานุกรมของ พระเทพรัตนมุนี เจ้าคณะภาค12 ผู้ช่วยเจ้าอาวาส วัดสระเกศฯ ในฐานะที่ท่านมีส่วนสำคัญในการอบ- รมสั่งสอนญาติโยมเกี่ยวกับการทำกรรมฐานและให้การสนับสนุนชุมชนชาวไทยและชุมชนท้องถิ่นที่มาวัดเพื่อเรียนรู้เกี่ยวกับพระพุทธศาสนาท่านเป็น กำลังสำคัญทุ่มเททั้งแรงกายแรงใจสติปัญญาในการผลัก ดันให้ โครงการก่อสร้างอาคารปัฎิบัติธรรมหลัง ใหม่ 97-101ได้สำเร็จลุล่วงไปได้ด้วยดี

วัตถุประสงค์ของวัดสันติวงศาราม ซึ่งแถลงไว้ในเอกสารก่อตั้งมูลนิธิ มีดังต่อไปนี้
ในพระพุทธศาสนา
 * 1) เพื่อเผยแผ่พระพุทธศาสนาและวัฒนธรรมไทยในเมืองเบอร์มิ่งแฮมและที่อื่นๆ
 * 2) เพื่อเผยแผ่ความรู้ด้านการศึกษาเกี่ยวกับศาสนาและประเพณีวัฒนธรรมไทย
 * 3) เพื่อเป็นศูนย์กลางการปฏิบัติธรรมในพระพุทธศาสนาและการเจริญสมาธิภาวนา
 * 4) เพื่อให้เป็นที่พักอาศัยของผู้เข้าคอร์สกรรมฐานและฝึกอบรมจิตใจตามหลักธรรม

ในฐานะที่เป็นวัดไทยและศูนย์กลางการทำกรรมฐาน ทางวัดได้จัดงานสำคัญทางพระ พุทธศาสนาเป็นประจำ อาทิ วันมาฆบูชา วันวิสาขบูชา วันอาสาฬหบูชา - เข้าพรรษา และ วันทอดกฐิน นอกจากนั้นก็ยังจัดงานประเพณีวัฒนธรรมไทย (สงกรานต์) โดยคน ทั่วไป สามารถเข้าร่วมได้ที่ทางวัดสันติวงศารามจัดขึ้น

ตอนนี้การขยายวัดได้เสร็จสิ้นสมบูรณ์แล้ว ทางวัดมั่นใจว่าจะสามารถสนับสนุนงาน ปรับปรุงด้านจิตใจและวัฒนธรรมเพื่อช่วยเหลืออนุเคราะห์ผู้แสวงหาความรู้ความ สงบทางจิตใจและทางวัดก็ตั้งใจที่จะเปิดโอกาสให้ทุกคนเข้ามามีส่วนร่วมและใช้ประ โยชน์จากวัดแห่งนี้ถือเป็นส่วนประกอบสำคัญอย่างหนึ่งในการพัฒนาบุคคลากรซึ่งเป็น วัตถุประสงค์สำคัญอย่างหนึ่งของวัดสันติวงศาราม เมืองเบอร์มิงแฮม